Supliches - 18a Domënia Aa
Periun!
Te Gejú Crist odunse la misericordia de Dî te döta süa plenëza. 
Chël Bel Dî ó la salvëza por döta la jënt, mo cun nosc aiüt.
Al’invocaziun “Pro tüa mësa, Signur,” – respognunse “scínchesse le pan dla vita.”
1) I periun por la Dlijia:
por düc chi che chir Gejú y che á fan do so pan y sëi do süa parora,
ch'ai vëgnes renforzá y pascentá da d'ël (chît) 
Pro tüa mësa, Signur  - scínchesse le pan dla vita.
2) I periun por la Caritas de nosta Diozeja:
por chi che laora tl'organisaziun y por chi che contribuësc cun sües ofertes,
che so aiüt röies a bun fin y tëgnes via la speranza tla bunté dla jënt (chît)  
Pro tüa mësa, Signur  - scínchesse le pan dla vita.
3) I periun por les families:
por i mituns, i jogn y i vedli che se dejidrëia do de bugn raporc de comprenjiun y d'amur, 
ch'ai ciafes un dal ater respostes valëntes che i dëida (chît)  
Pro tüa mësa, Signur  - scínchesse le pan dla vita.
4) I periun do sanité por i amará:
dantadöt por chi che stënta da varí, 
ch'ai sides bugn da soporté y ciafes l'aiüt, l'assistënza y l'amur ch'ai adora. (chît)  
Pro tüa mësa, Signur  - scínchesse le pan dla vita.
5) I periun por la jënt atocada da desgrazies, tremoroc, medefüch y da veres:
renforza la solidarité danter i popui y scinchi al monn la pesc. (chît)
Pro tüa mësa, Signur  - scínchesse le pan dla vita.
6) I periun por i defunc che n'á nia arjunt te süa vita ci ch'ai ess ion orü
Signur, scinchi tüa vita y tüa contentëza (chît)  
Pro tüa mësa, Signur  - scínchesse le pan dla vita. 
Signur, nosc Dî, tö fontana y travert de nosta vita. 
Te to lominus ciafunse resposta a nostes domandes do le dër tru. 
De tüa grazia, de tüa misericordia y de to amur te dijunse dilan incö y por dagnora,
por Gejú Crist, nosc Signur. Amen. 
ACLAMAZIUNS - KYRIE
Signur Gejú Crist, tö es gnü a destodé nosta sëi y a nes pascenté cun to pan




Kyrie eleison / Signur, pieté 
Signur Gejú Crist tö, nes as mostré che sc'i partiun da fredesc y da sorus
operëieste tö te na manira miracolosa danter nos




Christe eleison / Crist, pieté 
Signur Geju Crist, ressorí da mort, tö es le significat y le travert de nosta vita




Kyrie eleison / Signur, pieté 
